Шелара Т1елхаг баккъалла Эвтархойн Ахьмада лоруш стаг вара. Доза доцуш майра хиларал сов, хьекъал долуш, шена т1едиллина г1уллакх дика д1акхехьа хууш а стаг вара и. Ма дарра-аьлча, ша къиза а вацара. Амма имам луьра хиларна наибаш а чорда бара миска нахаца. Ткъа нохчашка и ца лалора. Цундела дара т1аьххьара цуьнан имамаца йолу юкъаметтиг эг1ар а. Т1елхага кхечара т1аьхьашха хьехьош дерг, Шемале юьхь-дуьххьал д1ааьллера. Цо хаийтира, шайн а к1езиг дуьйш-дерзош долу латта долуш болчу нохчашкара схьа а дохуш, ахь латтанаш суьйлашна далар шена ца деза аьллера Т1елхага.